Zmluva o poskytovaní služieb
uzavretá s súlade s ust. z. č. 351/2011 Z. z. o elektronických komunikáciách v znení neskorších predpisov č. zadajte číslo zmluvy (ďalej ako „Zmluva“)

Zmluvné strany
Podnik
Obchodné meno:	
Sídlo:	tu zadajte
IČO:	tu zadajte
DIČ:	tu zadajte
IČ DPH:	tu zadajte
Zapísaný:	tu zadajte
Zastúpený:	 

(ďalej  len „Podnik “) 

a

Účastník
Názov:	ÚRAD PRIEMYSELNÉHO VLASTNÍCTVA SR
Sídlo:	Švermova 43, 974 04 Banská Bystrica
IČO:	30 810 787
DIČ:	2021105724
IČ DPH:	SK2021105724
telefón:	+421 48 4300 131
e-mail:	miroslav.blasko@indprop.gov.sk
V mene ktorého koná:	JUDr. Richard Messinger, predseda úradu
(ďalej len „Účastník“)
(Podnik a Účastník ďalej spolu len „Zmluvné strany“)

I. Predmet Zmluvy
1.1	Predmetom tejto Zmluvy je poskytovanie elektronickej komunikačnej služby špecifikovanej v tejto Zmluve a jej prílohách za podmienok a spôsobom uvedeným v tejto Zmluve a jej prílohách.
1.2	Podnik sa zaväzuje poskytovať Účastníkovi elektronickú komunikačnú službu alebo elektronické komunikačné služby podľa Špecifikácie služby uvedenej v prílohách tejto Zmluvy (ďalej ako „Služba“) a Účastník sa zaväzuje platiť za poskytovanie Služby dojednanú cenu. 
1.3	Poskytovanie jednotlivej Služby za dojednanú cenu podľa príslušnej Špecifikácie Služby uvedenej v prílohe tejto Zmluvy predstavuje samostatný a oddeliteľný predmet tejto Zmluvy. Pokiaľ je poskytovaných Služieb viac, každá Služba predstavuje čiastočný, samostatný a oddeliteľný predmet tejto Zmluvy.

II. Cena Služby
2.1	Cena Služby bola určená dohodou Zmluvných strán vo výške uvedenej v príslušnej Špecifikácii Služby. Cena Služby pozostáva zo Zriaďovacieho poplatku Služby a Pravidelného poplatku za Službu (ďalej len „Cena Služby“).
2.2	Prípadné nevyužívanie Služby poskytovanej Účastníkovi na základe tejto Zmluvy nemá vplyv na povinnosť Účastníka uhrádzať Cenu Služby podľa tejto Zmluvy.

III. Doba trvania Zmluvy
3.1	Táto Zmluva sa uzatvára na dobu určitú, a to 48 mesiacov odo dňa účinnosti tejto Zmluvy..
3.2	Ak Podnik poskytuje Účastníkovi na základe tejto Zmluvy niekoľko Služieb, ukončenie poskytovania niektorej zo Služieb má povahu čiastočného ukončenia tejto Zmluvy len v rozsahu ukončovanej Služby.

IV. Sankcie
4.1	Ak Účastník poruší povinnosť riadne a včas uhrádzať Cenu Služby a dostane sa do omeškania s úhradou aspoň dvoch po sebe nasledujúcich Cien Služby, vznikne Podniku právo na zaplatenie zmluvnej pokuty. Spôsob vysporiadania je riešený v bode 9.3 Špecifikácie služby Internet, ktorá tvorí neoddeliteľnú súčasť Zmluvy.

V. Práva a povinnosti
5.1	Podnik je oprávnený poveriť vykonaním niektorých činností podľa tejto Zmluvy inú odborne spôsobilú osobu. 
5.2	Účastník je povinný umožniť Podniku včasný a riadny prístup na miesto poskytovania Služby a poskytnúť mu všetku potrebnú súčinnosť pri plnení tejto Zmluvy. Počas doby omeškania Účastníka s poskytnutím súčinnosti alebo splnením svojich povinností nie je Podnik v omeškaní so splnením povinností podľa tejto Zmluvy.
5.3	Ak Účastník neuhradí Cenu Služby ani do 30 dní odo dňa splatnosti Ceny Služby, Podnik je oprávnený prerušiť poskytovanie Služby, a to až do úplného zaplatenia Ceny Služby. Prerušením poskytovania Služieb nie je dotknuté právo Podniku požadovať zaplatenie Ceny Služby.
5.4	Ak niektorá Zmluvná strana poruší právnu povinnosť a spôsobí tým druhej strane škodu, je povinná ju nahradiť. Zmluvné strany sa dohodli, že si budú nahrádzať len skutočnú (priamu) škodu, nie ušlý zisk. 
5.5	Podnik nezodpovedá za neposkytovanie Služby v rozsahu a kvalite podľa tejto Zmluvy alebo za prípadnú škodu tým spôsobenú, ak k nemu dôjde z dôvodov vylučujúcich zodpovednosť podľa § 374 Obchodného zákonníka, alebo preto, že Účastník  neoprávnene zasiahol do zariadenia prenechaného Účastníkovi do dočasného užívania na účely poskytovania Služby alebo umožnil takýto zásah tretej osobe.
5.6	Zmluvné strany sa zaväzujú, že zachovajú mlčanlivosť o skutočnostiach, o ktorých sa dozvedia pri plnení tejto Zmluvy.

VI. Ukončenie Služby
6.1	Poskytovanie jednotlivých Služieb možno ukončiť:

a.	dohodou Zmluvných strán
b.	výpoveďou poskytovania Služby podľa bodu 6.2 Zmluvy
c.	odstúpením od Zmluvy podľa bodu 6.4 Zmluvy alebo bodu 6.5 Zmluvy
d.	odstúpením od poskytovania Služby podľa bodu 6.3 Zmluvy. 
 
6.2	Účastník je oprávnený vypovedať túto Službu kedykoľvek počas poskytovania Služby, za predpokladu závažných porušení plnenia zmluvy v zmysle bodu 6.3. Podnik je oprávnený vypovedať túto zmluvu len za podmienok ustanovených v § 44 ods.13 zákona č. 351/2011 Z. z. Výpovedná lehota je jeden kalendárny mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď poskytovania Služby doručená druhej Zmluvnej strane.

6.3	Účastník môže odstúpiť od poskytovania Služby bez sankcií, ak:

a) 	Podnik navrhne podstatnú zmenu zmluvných podmienok alebo oznámi podstatnú zmenu všeobecných obchodných podmienok poskytovania Služby najmenej jeden mesiac vopred a Účastník túto zmenu neakceptuje; v tomto prípade môže Účastník odstúpiť od poskytovania Služby najneskôr do jedného mesiaca od navrhnutia, resp. oznámenia podstatnej zmeny. Ak Podnik účastníkovi vôbec neoznámil podstatnú zmenu zmluvných podmienok poskytovania služby, môže Účastník od poskytovania Služby odstúpiť do jedného mesiaca odkedy sa o zmene dozvedel, najneskôr však do troch mesiacov od účinnosti podstatnej zmeny.

b) 	Podnik ani po opakovanej uznanej reklamácii neposkytuje Službu podľa Zmluvy alebo ju neposkytuje v stanovenej kvalite; v tomto prípade môže Účastník od poskytovania Služby odstúpiť do jedného mesiaca odo dňa doručenia oznámenia o uznaní opätovnej reklamácie a ak porušenie povinnosti stále pretrváva,

c)  Podnik neoznámi výsledok prešetrenia reklamácie v lehotách uvedených v Reklamačnom poriadku; v tomto prípade môže Účastník od poskytovania Služby odstúpiť do jedného mesiaca odo dňa uplynutia lehoty na oznámenie výsledku vybavenia reklamácie.

6.4	Podnik môže odstúpiť od Zmluvy:

a.	ak Účastník opakovane neoprávnene zasiahne do zariadenia verejnej siete alebo takýto zásah umožní tretej osobe, hoci aj z nedbanlivosti,
b.	ak Účastník nezaplatí Cenu Služby ani do 45 dní odo dňa jej splatnosti, 
c.	ak Účastník pripojí na verejnú sieť zariadenie, ktoré nespĺňa požiadavky príslušných právnych predpisov, alebo používa takéto zariadenie v rozpore so schválenými podmienkami a ani na výzvu Podniku ho neodpojí,  
d.	ak Účastník opakovane použije poskytovanú Službu spôsobom, ktorý znemožňuje Podniku kontrolu jej používania, 
e.	ak Účastník opakovane poruší podmienky tejto Zmluvy,
f.	ak Účastník uviedol v Zmluve údaje, ktoré sa dodatočne ukážu ako nepravdivé,
g.	ak nemôže Službu poskytovať v dohodnutom rozsahu alebo kvalite z dôvodov technickej neuskutočniteľnosti poskytovania Služby, 
h.	z dôvodu modernizácie verejnej služby, s ktorou je spojené ukončenie poskytovania Služby; v tomto prípade je povinný spolu s oznámením o odstúpení od Zmluvy doručiť Účastníkovi ponuku na poskytovanie inej, technicky a cenovo blízkej verejnej služby s jej zvýhodneným zriadením,

6.5	V prípade, že sa dôvod odstúpenia podľa bodu 6.4 Zmluvy týka iba niektorej z poskytovaných Služieb, je Podnik tiež oprávnený odstúpiť len od poskytovania tej Služby, ktorá je priamo dotknutá dôvodom odstúpenia alebo ktorej poskytovanie nie je možné technicky oddeliť od Služby, ktorej sa dôvod odstúpenia priamo dotýka.
6.6	Ukončením niektorej Služby podľa bodu VI. Zmluvy nie je dotknuté poskytovanie ostatných Služieb na základe tejto Zmluvy. Pre vylúčenie pochybnosti Zmluvné strany výslovne uvádzajú, že ukončenie poskytovania jednotlivej Služby má za následok iba čiastočné ukončenie tejto Zmluvy, len v rozsahu ukončovanej Služby.
6.7	Ukončením všetkých poskytovaných Služieb dochádza k ukončeniu celej Zmluvy.

VII. Záverečné ustanovenia
7.1	Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Účastník sa zaväzuje, že bez zbytočného odkladu, zverejní zmluvu v Centrálnom registri zmlúv.
7.2	Táto Zmluva je vyhotovená v dvoch rovnopisoch, jeden rovnopis pre potreby Podniku, jeden rovnopis pre potreby Účastníka.
7.3	Neoddeliteľnou súčasťou tejto Zmluvy sú jej prílohy podľa bodu 7.6 Zmluvy. 
7.4	Zmluvné strany vyhlasujú, že sa pred podpisom tejto Zmluvy oboznámili s celým jej znením vrátane všetkých jej príloh, tomuto zneniu v plnom rozsahu porozumeli a vyhlasujú, že obsahuje ich slobodnú, vážnu a určitú vôľu a zaväzujú sa ju v takomto znení dodržiavať.  
7.5	Zmluvné vzťahy výslovne neupravené touto Zmluvou sa spravujú ustanoveniami zák. č. 351/2011 Z. z. o elektronických komunikáciách v znení neskorších predpisov a Obchodného zákonníka.

7.6	Prílohy zmluvy:

•	Špecifikácia služby internet:LINK
•	Časový  a vecný harmonogram dodania predmetu 

V Banskej Bystrici, dňa 	V Banskej Bystrici, dňa 	
Podnik	Účastník

______________________________________
xxxx	

________________________________________
Úrad priemyselného vlastníctva SR
JUDr. Richard Messinger, predseda úradu